***Unicef***

**SAT RAZREDNIKA – OSNOVNA ŠKOLA**

**Vršnjaci pomagači 5. razredi Priprema za učenike vršnjake pomagače za obradu teme na satu razrednika**

**TEMA: KOMUNIKACIJSKE VJEŠTINE**

**modul: Prevencija nasilnog ponašanja učenika**

**Razred: 5**

**Ciljevi**: - osvještavanje sposobnosti zapažanja kao preduvjeta uspješne komunikacije, te uočiti koje su potrebne osobine dobrih slušaća

**Ishodi:** učenik će unaprijediti sposobnost zapažanja te spoznati koje su potrebne vještine dobrih slušača i unaprijediti osobne vještine dobrog slušača

**Oblici rada:** Frontalni, individualni, grupni. rad u paru

**Metode rada:** razgovor, rad s radnim materijalom, introspekcija

**Planirano vrijeme : 45 min**

**Tijek rada u radionici:**

**UVOD:**

Vršnjaci pomagači najavit će cilj današnjeg sata – a to je uočavanje vještina koje su nam potrebne za uspješnu komunikaciju.

 **AKTIVNOST**

**1. Zapažanje promjena**

Vršnjaci pomagači podijelit će učenike u manje grupe (npr. po 6 učenika). Svaka grupa izabere svog dobrovoljca. Ostali članovi grupe dobro pogledaju svog dobrovoljca a zatim zatvore oči ili dobrovoljac ode van i napravi 6 promjena kod sebe (npr. odveže tenisice, skine vestu, zavrne rukav i sl. ). Učenici iz grupe trebaju pronaći tih 6 promjena (svaki učenik jednu promjenu).

**2. Loši slušači**

Izabere se jedan dobrovoljac koji izađe van iz prostorije. Vršnjaci pomagači objasne mu da će njegov zadatak biti kad se vrati da sadržaj nekog njemu zanimljivog filma koji je gledao ili neki zanimljiv događaj koji mu se dogodio ili sl. Za to vrijeme ostatak razreda će dobiti uputu da pokazuje svoju nezainteresiranost na različite načine (igrati se na mob, okretati se, , kašljucati, gledati na sat, nešto šaputati prijatelju do sebe i sl.). Nakon kraćeg vremena prekidamo igru i voditelji pitaju pripovjedača i slušače:

**Pripovjedač**

Što bi najradije bila učinila?

Po čemu si vidjela da te nitko ne sluša?

**Pitanja za slušače?**

Što mislite kako se pripovjedač osjećao a niste slušali?

Kako biste vi reagirali da ste bili pripovjedač?

**3. Aktivno slušanje**

a) bez uplitanja ( ukoliko nema dovoljno vremena za sastavljanje krugova, moguće je izvesti vježbu onako kako učenici sjede u klupama u paru)

Razred se podijeli u 2 koncentrična kruga. Parovi koje sjede nasuprot razgovaraju. vanjski krug je A – on priča, unutarnji krug je B – on sluša. Teme za razgovor mogu biti:

**Moj najsmješniji događaj**

**Kad sam se najviše naljutio(la)**

**Da sam ja ravnatelj(ca) ove škole napravila bi…**

isl.

Učenik B treba samo pozorno slušati, gledati sugovornika u oči i neverbalnim porukama davati znakove pripovjedaču da ga slušamo (kimanje glavom, smiješak i sl.). Slušači **nikako ne smiju** prekidati pripovjedača i ubacivati se sa (A zašto si…?A da, to se i meni dogodilo…Mogao si…)

Promjene se uloge.

b) Parafraziranje

Unutarnji krug pomakne se za jedno mjesto ulijevo (promijenit će partnera).

Sada su učenici iz unutarnjeg kruga prvi pripovjedači, a iz vanjskog slušači.

Može se izabrati ista tema za razgovor ili nova.

Slušači sada imaju drugačiji zadatak. Odnosno, nakon što pripovjedač ispriča svoju priču, sugovornik ponavlja ono što je čuo od pripovjedača na način: „Ako sam dobro shvatio(la) ti si…..“(npr. Ako sam dobro shvatila oni su te isključili iz društva i ti si bio bijesan“). Učenici kažu da se to zove parafraziranje – odnosno ponavljanje svojim riječima ono što smo čuli da nam sugovornik govori, provjeravamo činjenice i osjećaje pripovjedača.

Zamijene se uloge.

**Pitanja nakon ove vježbe:**

Koja vam je varijanta bila draža ( samo slušanje ili parafraziranje)?

Po čemu ste primijetili da vas sugovornik sluša?

**Komentar (**trebaju ga reći bilo vršnjaci pomagači bilo razrednik)

Većina ljudi radije govori nego sluša. Štoviše, često dok onaj drugi govori, mi već smišljamo što ćemo sami reći na tu temu i gotovo niti ne slušamo. Često prekidamo govornika i uslijed rečenice da bi dali neki svoj komentar. Takav način komunikacije može dovesti do nesporazuma, može se doživjeti kao napad ili nametanje svojeg mišljenja.

Roditelji (možda i učitelji) često ne slušaju što im djeca govore, već odmah imaju za reći neki svoj komentar, prije nego poslušaju.

Često i djeca ne slušaju jedni druge.

**Vježba** – **govornici**

Učenici se podijele u parove, jedan je govornik, drugi je slušatelj

Govornici izađu van i dobiju uputu da ispričaju na neku od tema ( npr. kako sam proveo/la zimske praznike, moja zadnja svađa s roditeljima , najdosadniji predmet u školi i zašto i li sl. ) na neke od slijedećih načina (svaki puta zadati drugi način i mijenjati uloge)

* glasno, zapovjedajućim tonom
* nejasno, nerazumljivo, tiho, ne gledajući u slušatelja, s bradom dolje
* sa puno poštapalica (pa, hm, da, i onda, ) i puno gestikulacija (pomiče ruke, tijelo,pokazuje rukama i sl.)
* govori na način da dođe jako blizu slušatelju (unese mu se u lice)

**KRAJ**

Vršnjaci pomagači uz pomoć razrednika zajedno na ploči ispisuju karakteristike dobrih slušača i dobrih govornikia:

**Dobar slušatelj:**

**NE PREKIDA**

GLEDA SUGOVORNIKA U OČI

**NE OTIMA RIJEČ**

NE NAPADA

**NE GOVORI O SEBI**

SLUŠA STRPLJIVO

OSTAVLJA TIŠINU I PAUZU ZA RAZMIŠLJANJE SUGOVORNIKU

SMJEŠKA SE

VRAĆA TI NATRAG ONO ŠTO SI ISPRIČAO

STAVLJA SE U TVOJ POLOĆAJ

PRIHVAĆA ONO ŠTO GOVORIŠ (BEZ VREDNOVANJA I PROCJENE)

**NE NAMEĆE SVOJE SAVJETE**

OHRABRUJE TE GESTAMA I MIMIKOM

NE RUGA SE I NE OMALOVAŽAVA

**NE PRAVI SE PAMETAN**

**Dobar govornik**

Govori jasni i glasno, ali NE VIČE I NE ZAPOVIJEDA

Gestikulira ali umjereno

Ponavlja ukoliko ga slušatelj nije razumio

**Potreban materijal /sredstva :** /

 **Literatura korištena za pripremu pedagoške radionice:** Priručnik – za sigurno i poticajno okruženje u školama, Unicef, Zagreb 2004.